WTI ร่วงแตะ 37.90 เหรียญฯ ฟาก BRENT หลุดระดับ 40 เหรียญฯ เซ่นพิษ “โควิด” รุมเร้า
WTI ร่วงแตะ 37.90 เหรียญฯ ฟาก BRENT หลุดระดับ 40 เหรียญฯ เซ่นพิษ "โควิด" รุมเร้า
28 ต.ค. 2563

ผู้สื่อข่าวรายงานว่า ราคาน้ำมันดิบ WTI วันนี้หลุดระดับ 38 เหรียญสหรัฐต่อบาเรล โดยปรับตัวขึ้นไปทำจุดสูงสุดที่ 38.97 เหรียญ และปรับตัวลงต่ำสุดที่ระดับ 37.90 เหรียญ
เช่นเดียวกับราคาน้ำมันดิบ BRENT ที่ปรับตัวหลุดระดับ 40 เหรียญสหรัฐต่อบาเรล โดยปรับตัวขึ้นไปทำจุดสูงสุดที่ 40.68 เหรียญฯ และปรับตัวลงต่ำสุดที่ระดับ 39.78 เหรียญ
ทั้งนี้ ปัจจัยที่คาดว่าส่งผลกระทบต่อราคาน้ำมัน มาจากความล่าช้าของมาตรการกระตุ้นเศรษฐกิจของสหรัฐ หลังสถานการณ์ในขณะนี้มียอดติดเชื้อ “โควิด-19” เพิ่มขึ้นมาอย่างหนัก จนทำให้มีการล็อกดาวน์อีกครั้ง